**Katharine Elizabeth Whitehorn** (født 2. mars 1928 i Hendon i Barnet i London i Storbritannia, død 8. januar 2021 i London) var en britisk modell, journalist, rektor og forfatter. Hun var den første kvinnelige rektor ved noe universitet i Skottland. Blant hennes bøker er *Cooking in a Bedsitter* (1961).

Liv og virke
------------

### Bakgrunn

Whitehorns familie stod til venstre på det politiske spektrum. Faren var militærnekter av samvittighetsgrunnen. Hennes oldefar på morssiden var den siste personen som var blitt anklaget for kjetteri av Church of Scotland. Han ble til slutt frikjent.

Whitehorn gikk på Roedean School, ene privatskole i Brighton, og senere på Glasgow High School for Girls. Hun fullførte sine studier ved Newnham College på University of Cambridge. 

### Karriere

Etter eksamen arbeidet hun som frilansjournalist i London i en periode. Senere flyttet hun til Finland for å undervise i engelsk, og tok etterutdannelse ved Cornell University.

I 1956 var Whitehorn ansatt i redaksjonen til damebladet *Women's Own* da hun ble kjent med Bert Hardy (1913–1995), som var fotograf for *Picture Post*. Han brukte henne som modell til en bildeserie om ensomhet i London, og et av bildene ble senere brukt til en reklamekampanje for energidrikken Lucozade. Hun fikk jobb i *Picture Post* med Hardy som referanse, og der traff hun skribenten og forfatteren Gavin Lyall. *Picture Post* ble lagt ned i 1957. Whitehorn og Lyall giftet seg i 1958 i Marlborough (Wiltshire). De fikk etter hvert to sønner. Etter at *Picture Post* gikk inn var Whitehorn spaltist i *Observer* frem til 1996. Parallelt med dette underviste hun ved University of St Andrews i Skottland. Fra 1982 til 1985 var hun universitetets rektor. 

Fra 1997 hadde Whitehorn en månedlig spalte i *Saga Magazine.* Fra 2009 ledet hun hver fredag det filosofiske radioprogrammet *Point of View* i BBC-kanalen Radio 4.

### Død

Whitehorn døde 8. januar 2021 med covid-19 på et pleiehjem nord i London. Hun ble 92 år.

Bibliografi (utvalg)
--------------------

* 1961 *Cooking in a bedsitter*. Penguin Books, Harmondsworth 1974, ISBN 0-14-046086-1 (opprinnelig tittel: *Kitchen in the corner. A complete guide to bedsitter cookery*)
* 1976 *Sunday Best*. Methuen, London 1976, ISBN 0-413-36810-6
* 1979 *How to survive children*. Methuen, London, ISBN 0-417-03200-5
* 2007 *Selective memory*. Virago Press, London, ISBN 978-1-8440-8240-7

Literatur
---------

* Rachel Cooke: *Her Brilliant Career. Ten Extraordinary Women of the Fifties.* Virago, London 2013, ISBN 978-1-8440-8740-2.

Referanser
----------

1. 1 2 3 4 5 6   Who's Who, Who's Who UK-ID U39623[Hentet fra Wikidata]
2. 1 2   The Guardian, «Katharine Whitehorn obituary», utgitt 10. januar 2021[Hentet fra Wikidata]
3. ↑  Janet Watts (10. januar 2021). «Katharine Whitehorn – Obituary». *The Guardian* **(engelsk)**. Besøkt 10. januar 2021.
4. 1 2  «Katharine Whitehorn, crusading journalist who explored the role of women in society – obituary». *The Daily Telegraph*. London. 9. januar 2021.  (Abonnement påkrevet)
5. ↑  Thorpe, Vanessa (9. januar 2021). «'Wise, clever and kind, Katharine Whitehorn made it easier for all of us who followed her'». *The Guardian*. London.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC **·** NLA **·** BBC Things **·** MusicBrainz
 |